KB Zenica: Upute dobrovoljnim davaocima krvi

Uzimajući u obzir trenutnu epidemiološku situaciju u Federaciji BiH i preporuke Kriznog štaba Federalnog ministarstva zdravstva, u cilju sprečavanja širenja zaraze novim Koronavirusom, molimo Vas da postupite u skladu sa sljedećim preporukama:

1. Ukoliko ste Vi i/ili članovi Vaše obitelji u posljednjih mjesec dana putovali u inozemstvo, molimo Vas da 28 dana od dolaska u BiH ne darivate krv.

2. Ako ste bili u kontaktu sa nekim ko je u posljednjih mjesec dana putovao u inozemstvo takođe odgodite darivanje krvi najmanje 28 dana od posljednjeg kontakta.

3. Ukoliko ste bili pozitivni na Koronavirus ( COVID-19 ), molimo vas da darivanje krvi odgodite 28 dana od ozdravljenja (negativnog nalaza).

4. I kao što je uobičajeno uvijek kada dolazite darivati krv ako ste trenutno bolesni i imate simptome obične gripe i prehlade (povišena tjelesna temperatura, kašalj, kihanje, curenje nosa), molimo Vas da odgodite darivanje krvi najmanje 28 dana od prestanka simptoma.